घटना से इलाके में तनाव पैदा हो गया है. शांति व्यवस्था बनाए रखने के लिए पूरे इलाके में फ़ोर्स तैनात कर दी है. लखनऊ और इलाहाबाद से राज्य सरकार के वरिष्ठ पुलिस और प्रशासनिक अधिकारी मौके पर पहुँत गए हैं.पुलिस के अनुसार जिया उल हक वलीपुर गाँव में हो रही हिंसा की रोकथाम के लिए गए थे. मगर वह उग्र भीड़ के हमले में मारे गए.प्रदेश के अतिरिक्त पुलिस महा निदेशक कानून व्यवस्था अरुण कुमार के अनुसार शाम करीब पौने सात बजे वलीपुर गाँव के प्रधान नंद लाल यादव की ह्त्या हो गयी थी.जानकारी के अनुसार प्रधान के समर्थकों ने गाँव के दूसरे गुट के लोगों पर हमला करके आग लगा दी.सूचना मिलने पर पुलिस उप अधीक्षक जिया उल हक वहाँ पहुंचे. ख़बरों के अनुसार पुलिस ने हमलावर भीड़ को रोकने की कोशिश की जिसस् भीड़ उग्र हो गई. इस पूरे हंगामे के दौरान भीड़ ने पुलिस पर भी फ़ायरिंग भी की.पुलिस के अनुसार इसी फायरिंग में पुलिस अधिकारी की मौत हो गई है.पुलिस की तरफ से की गई जवाबी फायरिंग में मृत प्रधान के भाई की भी मौत हो गई है.कुंडा उत्तर प्रदेश सरकार में खाद्य मंत्री रघुराज प्रताप सिंह उर्फ़ राजा भैया का निर्वाचन क्षेत्र है . सिंह एक बेहद विवादित राजनेता हैं और उनके खिलाफ कई आपराधिक मामले दर्ज हैं.